วันนี้พากันมา Central Festival Eastville ขนาดมาเร็ว ~10:30น. ยังหาที่จอดยากเลยครับรบเต็มแล้ว มาถึงเดินซักแป๊ป นึงก็ตัดสินใจกันว่ารีบหาอะไรทานกันดีกว่าเดี๋ยวใกล้ๆ เที่ยงคนจะเยอะ สรุปก็มาลงที่ร้าน Sushi Den ครับ ประมาณ 11:20 คนยังไม่เต็มล้นแต่ก็นั่งกันหลายโต๊ะแล้ว

เมนูที่สั่งมีดังนี้
- Shuko Don 260฿ ข้าวหน้าปลาทูน่าสับ แซลม่อนและไข่ปลา ถือว่าไม่แพงเลยครับ ให้ปลาแซลม่อนชิ้นหนาใหญ่ดีทีเดียว
- Miso Salmon Cream Cheese Roll 360฿ อันนี้ก็อร่อยดีไปอีกแบบมีซีสด้วย ใช้ได้ฮะ
- บะหมี่เย็น + เทมปุระ อันนี้วัตถุดิบโอเค กุ้งทอดตัวใหญ่ดี แต่มีส่วนของน้ำจิ้มของบะหมีเย็นจะติดหวานไปหน่อย
- Salmon Sashimi 5 ชิ้น ~300฿ (ไม่แน่ใจแต่คิดว่าราคานี้นะครับ) เสริ์ฟบนจานน้ำแข็ง ปลาชิ้นหนาใหญ่มาก ตามรูปที่ถ่ายคือ ความหนาประมาณ 3 เท่าของตะเกียบได้ สีสันสวยงาน ทานแล้วเต็มปากเต็มคำครับ อ่อน้ำโชยุของที่นี้ก็จะออกหวานนิดๆ เหมือนกันอร่อยดีครับ
- Anburi Sushi Set 160฿ - ประกอบด้วย หน้าปลาแซลมอน หน้าหอยเชลล์ และ หน้าเนื้อ คุ้มค่าดีครับ
- Kuu Salad 90฿ - สลัดผักโขมญี่ปุ่น อันนี้โอเค แต่น้ำสลัดเคยทานของร้านอื่นเป็นน้ำสลัดซอสงารู้สึกชอบมากกว่าครับ แต่โดยตัวผักโขมญี่ปุ่นก็อร่อยอยู่แล้วครับ 
- Sushi สายพาน Salmon Anburi Sushi 1 จาน 125฿ และ Hotate Sushi อีก 2 จานละ 155฿ ข้าวปั้นร้านนี้ข้าวเล็กดีครับ ส่วนเนื้อปลา และหอยให้มาเต็มคำดี ^^ 

ค่าเสียหายมื้อนี้รวมๆ แล้วประมาณ 1,700฿ (ลดแล้ว 20% จากโปรโมชั่นเปิดร้านใหม่) ทานกันสามคนครับ

ปล. ตอนทานเสร็จ ~12:30น. ออกมานอกร้านนี้โอโหคนล้น ยืนรอคิวกันแทบทุกร้านเลยครับ